Document ID: 31994D0466

31994D0466
L 190/26
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 13 юли 1994 година
относно изменение на приложение I, глава 13 на Директива 92/118/ЕИО на Съвета за определяне на ветеринарно-санитарните и здравните изисквания относно търговията и вноса в Общността на продукти, които не са подчинени, по отношение на посочените изисквания, на специалните правила на Общността, посочени в глава I, приложение А към Директива 89/662/ЕИО и, по отношение на патогените, на Директива 90/425/ЕИО
(94/466/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/118/ЕИО на Съвета от 17 декември 1992 г. за определяне на ветеринарно-санитарните и здравните изисквания относно търговията и вноса в Общността на продукти, които не са подчинени, по отношение на посочените изисквания, на специалните правила на Общността, посочени в глава I, приложение А, към Директива 89/662/ЕИО и, по отношение на патогените, на Директива 90/425/ЕИО (1), и по-специално член 15, параграф втори от нея,
като има предвид, че с оглед на опита, натрупан при прилагането на предвидените мерки, условията, при които се търгува със и се внасят ловни трофеи, следва да бъдат изменени; че следователно приложение I, глава 13 на гореупоменатата директива следва да бъде преформулирана;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Глава 13, приложение I към Директива 92/118/ЕИО се заменя с приложението към настоящото решение.
Член 2
Настоящото решение влиза в сила на 1 декември 1994 г.
Член 3
Адресати на настоящото решение са държавите-членки.
Съставено в Брюксел на 13 юли 1994 година.

Labels: 0
3
17
6